CELEX: 32007R0757
Language: lt
Date: 2007-06-29 00:00:00
Title: 2007 m. birželio 29 d. Komisijos reglamentas (EB) Nr. 757/2007 dėl nuolatinio leidimo naudoti tam tikrus pašarų priedus   (Tekstas svarbus EEE)

30.6.2007   
            
            
               LT
            
            
               Europos Sąjungos oficialusis leidinys
            
            
               L 172/43
            
         
      KOMISIJOS REGLAMENTAS (EB) Nr. 757/2007
   2007 m. birželio 29 d.
   dėl nuolatinio leidimo naudoti tam tikrus pašarų priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mitybai reikia leidimo.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos prašymams išduoti leidimus naudoti pašarų priedus, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
            
         
               (3)
            
            
               Prašymai išduoti leidimus naudoti šio reglamento prieduose išvardytus pašarų priedus buvo pateikti iki Reglamento (EB) Nr. 1831/2003 taikymo pradžios.
            
         
               (4)
            
            
               Direktyvos 70/524/EEB 4 straipsnio 4 dalyje nustatytos pirminės pastabos dėl šių prašymų buvo perduotos Komisijai iki Reglamento (EB) Nr. 1831/2003 taikymo pradžios. Todėl tie prašymai ir toliau turi būti nagrinėjami taip, kaip nurodyta Direktyvos 70/524/EEB 4 straipsnyje.
            
         
               (5)
            
            
               Kartu su prašymu išduoti neribotam laikui leidimą naudoti mėsiniams galvijams skirtą natrio benzenkarboksilato, propiono rūgšties ir natrio propionato preparatą, priklausantį konservantų grupei, buvo pateikti nauji duomenys. 2006 m. spalio 18 d. Europos maisto saugos tarnyba paskelbė nuomonę dėl šio preparato saugumo ir veiksmingumo. Vertinimo rezultatai rodo, kad laikomasi Direktyvos 70/524/EEB 3a straipsnyje nustatytų sąlygų šiam leidimui gauti. Todėl preparatą, nurodytą šio reglamento I priede, turėtų būti leista naudoti neribotą laiką.
            
         
               (6)
            
            
               Pirmą kartą benzenkarboksirūgšties preparatą buvo leista dėti į pašarus mėsinėms kiaulėms Komisijos reglamentu (EB) Nr. 877/2003 (3). Kartu su prašymu išduoti neribotam laikui leidimą naudoti mėsinėms kiaulėms skirtą preparatą buvo pateikti nauji duomenys. Vertinimo rezultatai rodo, kad laikomasi Direktyvos 70/524/EEB 3a straipsnyje nustatytų sąlygų šiam leidimui gauti. Todėl preparatą, nurodytą šio reglamento II priede, turėtų būti leista naudoti neribotą laiką.
            
         
               (7)
            
            
               Šių prašymų vertinimo rezultatai rodo, kad, siekiant apsaugoti darbuotojus nuo prieduose aprašomų priedų poveikio, turėtų būti nustatytos tam tikros procedūros. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (4).
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   I priede nurodytą preparatą, priklausantį konservantų grupei, leidžiama neribotą laiką naudoti kaip gyvūnų mitybos priedą šiame priede nustatytomis sąlygomis.
   2 straipsnis
   II priede nurodytą preparatą, priklausantį rūgštingumą reguliuojančių medžiagų grupei, leidžiama neribotą laiką naudoti kaip gyvūnų mitybos priedą šiame priede nustatytomis sąlygomis.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. birželio 29 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 126, 2003 5 22, p. 24.
   
      (4)  OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      I PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg grūdų
               
            
                  Konservantai
               
            
                  E 700
               
               
                  Natrio benzenkarboksilatas: 140 g/kg
                  Propiono rūgštis: 370 g/kg
                  Natrio propionatas: 110 g/kg
               
               
                  
                               
                           
                           
                              Priedo sudėtis:
                              natrio benzenkarboksilatas: 140 g/kg
                              propiono rūgštis: 370 g/kg
                              natrio propionatas: 110 g/kg
                              vanduo: 380 g/kg
                           
                        
                               
                           
                           
                              Aktyvieji ingredientai:
                              natrio benzenkarboksilatas C7H5O2Na
                              propiono rūgštis C3H6O2
                              
                              natrio propionatas C3H5O2Na
                           
                        
               
                  Mėsiniai galvijai
               
               
                  —
               
               
                  3 000
               
               
                  22 000
               
               
                  Grūdams, kurių drėgnumas yra didesnis nei 15 %, konservuoti
               
               
                  Neribotai
               
            
   
      II PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausios kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro
               
            
                  Rūgštingumą reguliuojančios medžiagos
               
            
                  E 210
               
               
                  Benzenkarboksirūgštis
               
               
                  C7H6O2
                  
               
               
                  Mėsinės kiaulės
               
               
                  —
               
               
                  5 000
               
               
                  10 000
               
               
                  Naudojimo instrukcijose nurodoma:
                  
                               
                           
                           
                              „Mėsinių kiaulių negalima šerti pašarų papildais, kurių sudėtyje yra benzenkarboksirūgšties.“
                           
                        
                               
                           
                           
                              „Vartotojų saugos tikslais reikėtų imtis priemonių iš šio priedo susidarančių įkvepiamų dulkių kiekiui mažinti. Pridedami medžiagų saugos duomenų lapai (MSDL).“
                           
                        
               
                  Neribotai